Komission asetus (EY) N:o 2612/95, annettu 9 päivänä marraskuuta 1995, tiettyjä Algeriasta, Kyproksesta, Egyptistä, Israelista, Jordaniasta, Maltasta, Marokosta, miehitetyiltä alueilta, Tunisiasta ja Turkista peräisin olevien tuotteiden yhteisön tullikiintiöiden avaamisesta ja hallintomenettelystä, samoin kuin mainittujen kiintiöiden voimassaoloajan pidentämistä ja mukauttamista koskevista yksityiskohtaisista säännöistä annetun neuvoston asetuksen (EY) N:o 1981/94 muuttamisesta



Virallinen lehti nro L 268 , 10/11/1995 s. 0004 - 0005



KOMISSION ASETUS (EY) N:o 2612/95, annettu 9 päivänä marraskuuta 1995, tiettyjä Algeriasta, Kyproksesta, Egyptistä, Israelista, Jordaniasta, Maltasta, Marokosta, miehitetyiltä alueilta, Tunisiasta ja Turkista peräisin olevien tuotteiden yhteisön tullikiintiöiden avaamisesta ja hallintomenettelystä, samoin kuin mainittujen kiintiöiden voimassaoloajan pidentämistä ja mukauttamista koskevista yksityiskohtaisista säännöistä annetun neuvoston asetuksen (EY) N:o 1981/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä Algeriasta, Kyproksesta, Egyptistä, Israelista, Jordaniasta, Maltasta, Marokosta, miehitetyiltä alueilta, Tunisiasta ja Turkista peräisin olevien tuotteiden yhteisön tullikiintiöiden avaamisesta ja hallintomenettelystä, samoin kuin mainittujen kiintiöiden voimassaoloajan pidentämistä ja mukauttamista koskevista yksityiskohtaisista säännöistä 25 päivänä heinäkuuta 1994 annetun neuvoston asetuksen (EY) N:o 1981/94 (1), sellaisena kuin se on muutettuna komission asetuksella (EY) N:o 298/95 (2), ja erityisesti sen 7 artiklan, sekä katsoo, että Uruguayn kierroksen monenvälisten kaupallisten neuvottelujen seurauksena tomaattien ja kesäkurpitsojen tuontijärjestelmää muutettiin, Euroopan talousyhteisön ja Marokon kuningaskunnan välisen yhteistyösopimuksen 25 artiklassa määrättiin, että jos olemassa olevaa yhteisön sääntelyä muutetaan, yhteisö voi muuttaa sopimuksessa määrättyä järjestelmää niiden tuotteiden osalta, joita järjestelmä koskee, yhteisö on sopinut Marokon kuningaskunnan kanssa, että se mukauttaa mainitun järjestelmän kirjeenvaihdon muodossa olevan sopimuksen perusteella (3), asetuksella (EY) N:o 298/95 komissio on mukauttanut Marokosta peräisin olevien ja tulevien tomaattien ja kesäkurpitsojen tuontimenettelyä Euroopan yhteisöön, mistä on sovittu Euroopan yhteisön ja Marokon kuningaskunnan välisessä kirjeenvaihtona tehdyssä sopimuksessa; tämän sopimuksen mukaan olisi vahvistettava 130 000 tonnin tomaattimäärälle alennettu ylimääräinen paljoustulli 1 päivän marraskuuta 1995 ja 31 päivän maaliskuuta 1996 väliseksi ajanjaksoksi, ja tässä asetuksessa säädetyt toimenpiteet ovat tullikoodeksikomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1981/94 liitteen IV järjestysnumeroa 09.1117 koskeva taulukko taulukolla seuraavasti: >TAULUKON PAIKKA> 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä marraskuuta 1995. Komission puolesta Mario MONTI Komission jäsen (1) EYVL N:o L 199, 2.8.1994, s. 1 (2) EYVL N:o L 35, 15.2.1995, s. 6 (3) EYVL N:o L 48, 3.3.1995, s. 22 (4) Tulohinta, jonka perusteella yhteisön GATTille myöntämiä tullihelpotuksia koskevassa luettelossa säädetty ylimääräinen paljoustulli lasketaan arvoon 0, joka vastaa 560 ecua/t. (5) Jos erän tulohinta on 2 %, 4 %, 6 % tai 8 % tulohintaa alempi, joka on 560 ecua/t, paljoustulli on vastaavasti 2 %, 4 %, 6 % tai 8 % tästä tulohinnasta. Jos erän tulohinta on alle 92 % tulohinnasta, joka on 560 ecua/t, sovelletaan GATTille vahvistettua paljoustullia."